*Projekts*

LATVIJAS REPUBLIKAS MINISTRU KABINETS

2020. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2009. gada 10. marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”**

*Izdoti saskaņā ar*

*Elektroenerģijas tirgus likuma*

*28. panta otro daļu, 28.1panta otro daļu, 31.1 panta devīto daļu un 31.2 panta trešo un piekto daļu*

Izdarīt Ministru kabineta 2009. gada 10. marta noteikumos Nr. 221 "Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā" (Latvijas Vēstnesis, 2009, 42., 189., 205. nr.; 2010, 150. nr.; 2012, 142. nr.; 2013, 158., 234. nr.; 2014, 82. nr.; 2015, 250. nr.; 2016, 137. nr.; 2017, 128., 204. nr.; 2018, 84., 90. nr.; 2019, 257.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Elektroenerģijas tirgus likuma 28. panta otro daļu, 28.1panta otro daļu, 31.1 panta devīto daļu un 31.2 panta trešo un piekto daļu.”

2. Papildināt noteikumus ar 1.9., 1.10. un 1.11. apakšpunktu šādā redakcijā:

“1.9. kārtību, kādā aptur komercdarbības atbalsta izmaksu;

1.10. pārkāpumus, par kuriem atceļamas tiesības pārdot saražoto elektroenerģiju obligātā iepirkuma ietvaros vai saņemt garantētu maksu par koģenerācijas stacijā uzstādīto elektrisko jaudu, kā arī kārtību, kādā tās atceļamas;

1.11. nosacījumus un metodiku elektroenerģijas ražošanai koģenerācijā nepamatoti vai nelikumīgi saņemtā komercdarbības atbalsta atgūšanai.”

3. Papildināt noteikumus ar 21.2 punktu šādā redakcijā:

“21.2 Komersants, kurš elektroenerģijas ražošanai izmanto cieto biomasu, tam piešķirto obligātā iepirkuma tiesību vai tiesību saņemt maksu par koģenerācijas elektrostacijā uzstādīto jaudu izmantošanas laikā var lūgt birojam atļauju pilnībā vai daļēji aizstāt šo noteikumu 14. punktā minētajā iesniegumā elektroenerģijas ražošanai norādīto cietās biomasas kurināmo ar citu cietās biomasas kurināmo. Šādā gadījumā komersants iesniedz birojā iesniegumu, kurā norāda informāciju par iecerēto cietās biomasas kurināmā aizstāšanu atbilstoši šo noteikumu 3.pielikuma 3.punktam, kā arī pamatojumu tam. Birojs pēc iesnieguma saņemšanas izvērtē iesnieguma atbilstību šo noteikumu 6. punkta un 10.1. apakšpunkta prasībām. Ja komersanta iesniegums atbilst minētajām prasībām, birojs pieņem lēmumu, ar kuru groza šo noteikumu 20.punktā minēto lēmumu, nosakot cietās biomasas kurināmā veida maiņu.”

4. Papildināt noteikumus ar 24.1 punktu šādā redakcijā:

“24.1 Elektroenerģijas ražotāju, kas izmanto šajos noteikumos minētās tiesības pārdot elektroenerģiju obligātā iepirkuma ietvaros vai saņemt garantētu maksu par uzstādīto elektrisko jaudu, darbības uzraudzību un kontroli organizē Birojs. Birojam ir tiesības grozīt vai atcelt lēmumu, kurš pieņemts, lai piešķirtu, apturētu vai mainītu komercdarbības atbalstu obligātā iepirkuma ietvaros. Birojs, pieņemot lēmumu obligātā iepirkuma uzraudzības vai kontroles ietvaros, par tā rezultātu trīs darbdienu laikā informē sistēmas operatoru un tirgotāju.”

5. Svītrot noteikumu:

5.1. 35.1, 35.2 punktā tekstu “un paziņo to komersantam, tirgotājam un sistēmas operatoram”;

5.2. 40.3, 45.8, 46.3 un 49. punktā tekstu “Lēmumu paziņo komersantam, tirgotājam un sistēmas operatoram”.

6. Izteikt 44.2 punktu šādā redakcijā:

“44.2 Birojs reizi ceturksnī pārliecinās, vai komersantam nav Valsts ieņēmumu dienesta administrēto nodokļu un nodevu parādu. Ja birojs konstatē, ka komersantam ir nodokļu vai nodevu parāds, kura kopsumma pārsniedz 150 *euro*, birojs nosūta komersantam brīdinājumu par iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Birojs, veicot minēto pārbaudi, pārliecinās maksātnespējas reģistrā, vai komersantam, kuram ir nodokļu vai nodevu parāds, nav ierosināts tiesiskās aizsardzības process. Šajā punktā minēto brīdinājumu neattiecina uz komersanta nodokļu parādiem, kuru kopsumma pārsniedz 150 *euro* un par kuriem ir ierosināts tiesiskās aizsardzības process no tā ierosināšanas līdz izbeigšanas brīdim.”

7. Papildināt noteikumus ar 44.5 un 44.6 punktu šādā redakcijā:

“44.5 Birojs, administrējot Elektroenerģijas tirgus likuma 31.1 pantā minēto uzraudzības nodevu, desmit darbdienu laikā no nodevas nomaksas termiņa iestāšanās brīža pārbauda vai komersants ir nomaksājis uzraudzības nodevu. Ja komersants uzraudzības nodevu noteiktajā termiņā nav nomaksājis, birojs piecu darbdienu laikā no fakta konstatēšanas brīža pieņem lēmumu, ar kuru aptur komercdarbības atbalsta izmaksu par elektroenerģiju, kas no komersanta iepirkta pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās, vai komercdarbības atbalsta izmaksu garantētās maksas par koģenerācijas stacijā uzstādīto elektrisko jaudu veidā par periodu pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās. Tirgotājs nākamajā darbdienā pēc lēmuma spēkā stāšanās dienas līdz biroja lēmumam saskaņā ar šo noteikumu 44.6 punktu aptur komercdarbības atbalsta izmaksu komersantam par elektroenerģiju, kas no komersanta iepirkta pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās, vai komercdarbības atbalsta garantētās maksas par koģenerācijas stacijā uzstādīto elektrisko jaudu veidā izmaksu par periodu pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās.

44.6 Ja komersants vēlas atjaunot komercdarbības atbalsta izmaksu, kas apturēta saskaņā ar šo noteikumu 44.5punktu, tas iesniedz birojam apliecinājumu par uzraudzības nodevas nomaksu. Birojs trīs darbdienu laikā pārliecinās par uzraudzības nodevas nomaksas faktu. Ja birojs konstatē, ka atbilstoši sniegtajam apliecinājumam komersants uzraudzības nodevu ir nomaksājis, birojs piecu darbdienu laikā no šī fakta konstatēšanas brīža pieņem lēmumu par saskaņā ar šo noteikumu 44.5punktu apturētā komercdarbības atbalsta izmaksas atsākšanu ar nākamā pilnā kalendāra mēneša pirmo datumu pēc lēmuma spēkā stāšanās dienas.”

8. Izteikt 45.3 punktu šādā redakcijā:

“45.3 Birojs bez iepriekšējas komersanta brīdināšanas pieņem lēmumu, ar kuru atceļ komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt garantētu maksu par koģenerācijas elektrostacijā uzstādīto elektrisko jaudu:

45.31. ja pēc kontroles grupas veiktās pārbaudes birojs konstatē, ka koģenerācijas elektrostacijā izmantotās tehnoloģijas veids vai kurināmais neatbilst informācijai, kas norādīta šo noteikumu 14.punktā minētajā iesniegumā, vai koģenerācijas elektrostacijā izmantotais kurināmais neatbilst šo noteikumu 21.2 punktā minētajā lēmumā noteiktajam, vai koģenerācijas elektrostacijā nav paredzēta saražotās siltumenerģijas nodošana lietderīgas siltumenerģijas lietotājam. Birojs lēmumu pieņem mēneša laikā pēc šo noteikumu 45.9 punktā minētā pārbaudes akta saņemšanas;

45.32. ja komersantam pasludina maksātnespējas procesu. Birojs lēmumu pieņem piecu darbdienu laikā no fakta par komersanta maksātnespējas pasludināšanu konstatēšanas brīža.”

9. Izteikt 47. punktu šādā redakcijā:

“47. Ja šo noteikumu [45.10](https://likumi.lv/ta/id/189260#p45.10) vai [46.](https://likumi.lv/ta/id/189260#p46) punktā minētā pārskata dati liecina, ka koģenerācijas elektrostacija attiecīgajā pārskata periodā nav atbildusi noteiktajiem kritērijiem, vai pēc šo noteikumu 46.1vai [46.2 punktā](https://likumi.lv/ta/id/189260#p46.2%C2%A0) minētā komersanta apliecinājuma iesniegšanas konstatē neatbilstību šo noteikumu 44.2 vai 44.3 punktā, 45.22., 45.24, 45.25 vai 45.26. apakšpunktā minētajiem kritērijiem, vai komersants nav iesniedzis šo noteikumu 46.1 vai 46.2 punktā minēto apliecinājumu, birojs mēneša laikā pieņem lēmumu, ar kuru atceļ komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.

10. Izteikt 48. punktu šādā redakcijā:

“48. Pamatojoties uz šo noteikumu 45.31. apakšpunktā, 35.1, 40.3, 45.8,46.3, 47. vai 49. punktā minēto lēmumu, tirgotājs pārtrauc šo noteikumu 24. vai 36. punktā minētā līguma darbību.”

11. papildināt noteikumus ar III2. nodaļu šādā redakcijā:

“**III2. Nepamatoti vai nelikumīgi saņemta komercdarbības atbalsta atgūšanas kārtība un metodika**

51.8 Birojs lēmumā, ar kuru šo noteikumu 45.31. apakšpunktā, 40.3, 45.8, 46.3 vai 47. punktā minētajos gadījumos atceļ komersantam piešķirtās tiesības, nosaka pienākumu mēneša laikā no lēmuma spēkā stāšanās dienas atmaksāt tirgotājam saņemto nepamatoto komercdarbības atbalstu:

51.81. šo noteikumu 40.3 punktā noteiktajā gadījumā komercdarbības atbalstu par elektroenerģijas pārdošanu obligātā iepirkuma ietvaros vai maksu par koģenerācijas elektrostacijā uzstādīto elektrisko jaudu, ko tirgotājs izmaksājis par periodu, kurš sākas no šo noteikumu 40. punktā minētā gada pārskata perioda pirmās dienas;

51.82. šo noteikumu 45.31. apakšpunktā vai 45.8 punktā noteiktajā gadījumā komercdarbības atbalstu par elektroenerģijas pārdošanu obligātā iepirkuma ietvaros vai maksu par koģenerācijas elektrostacijā uzstādīto elektrisko jaudu, ko tirgotājs izmaksājis par periodu kopš šo noteikumu 40. punktā minētā pēdējā gada pārskata iesniegšanas termiņa;

51.83. šo noteikumu 46.3 punktā noteiktajā gadījumā komercdarbības atbalstu par elektroenerģijas pārdošanu obligātā iepirkuma ietvaros vai maksu par koģenerācijas elektrostacijā uzstādīto elektrisko jaudu, ko tirgotājs izmaksājis par periodu kopš pēdējā brīdinājuma paziņošanas komersantam;

51.84. šo noteikumu 47. punktā noteiktajā gadījumā komercdarbības atbalstu par elektroenerģijas pārdošanu obligātā iepirkuma ietvaros vai maksu par koģenerācijas elektrostacijā uzstādīto elektrisko jaudu, ko tirgotājs izmaksājis par periodu kopš brīdinājuma paziņošanas komersantam.

51.9 Ja birojs konstatē, ka komersants pārkāpis Elektroenerģijas tirgus likumā un šajos noteikumos minētos komercdarbības atbalsta nosacījumus un saņemtais atbalsts uzskatāms par nelikumīgu komercdarbības atbalstu, birojs mēneša laikā no fakta konstatēšanas brīža pieņem lēmumu, ar kuru atceļ komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu un komersantam nosaka pienākumu mēneša laikā atmaksāt tirgotājam šo noteikumu ietvaros saņemto nelikumīgo komercdarbības atbalstu kopā ar procentiem, kurus aprēķina atbilstoši procentu likmēm, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004), 10. pantu, tiem pieskaitot 100 bāzes punktus saskaņā ar Regulas Nr. 794/2004 9. panta 2. punktu, ievērojot Regulas Nr. 794/2004 11. pantā noteikto procentu likmes piemērošanas metodi.

51.10 Tirgotājs nākamajā darbdienā pēc šo noteikumu 51.8 vai 51.9 punktā minētā lēmuma stāšanās spēkā pārtrauc elektroenerģijas iepirkumu obligātā iepirkuma ietvaros vai jaudas komponentes maksāšanu koģenerācijas elektrostacijai.

51.11 Ja komersants nepilda šo noteikumu 51.8 vai 51.9 punktā minēto lēmumu tajā noteiktajā termiņā, tirgotājs trīs darbdienu laikā par to informē biroju, norādot neatmaksātās summas apmēru, tai skaitā šo noteikumu 51.9 punktā minētos procentus.

51.12 Birojs nepamatoti vai nelikumīgi saņemto komercdarbības atbalstu, tai skaitā šo noteikumu 51.9 punktā minētos procentus, atgūst administratīvā procesa noteiktajā kārtībā.”

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

Valsts sekretāra pienākumu izpildītājs,

valsts sekretāra vietnieks E. Valantis